PATVIRTINTA

Gargždų „Kranto“ progimnazijos

Direktoriaus

2024 m. rugsėjo 13 d.

įsakymu Nr. V1-413

**GARGŽDŲ ,,KRANTO“ PROGIMNAZIJOS**

**MOKINIŲ UNIFORMOS DĖVĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Gargždų „Kranto“ progimnazijos mokinių uniformos dėvėjimo tvarkos aprašas (toliau – Aprašas) nustato mokinių uniformos dėvėjimo tvarką.

2. Mokinio uniforma – mokinių vienybės, socialinės atskirties mažinimo, pagarbos progimnazijai, jos tradicijoms simbolis, kultūringo elgesio, aprangos kultūros, estetinio skonio ugdymo dalis.

**II SKYRIUS**

**PROGIMNAZIJOS MOKINIŲ UNIFORMA**

3. Progimnazijos mokiniai privalo dėvėti mokyklinę uniformą, kurios komplektą sudaro:

3.1. tamsiai mėlynos spalvos ar languotas (nustatyto modelio) sarafanas su progimnazijos emblema (1–4 kl. mergaitėms);

3.2. tamsiai mėlynos spalvos liemenė su progimnazijos emblema (1–4 kl. berniukams);

3.3. tamsiai mėlynos spalvos švarkas su progimnazijos emblema (5–8 kl. mokiniams);

3.4. tamsiai mėlynos spalvos džemperis su progimnazijos emblema (1–8 kl. mokiniams);

3.5. languotas (nustatyto modelio) sijonas (1–8 kl. mergaitėms);

3.6. šviesiai mėlynos spalvos „polo“ marškinėliai su progimnazijos emblema (1–8 kl. mokiniams).

4. Valstybinių, progimnazijos švenčių dienomis (pvz, Rugsėjo 1-oji, „Paskutinis skambutis“ ir kt.) vietoj šviesiai mėlynos spalvos „polo“ marškinėlių galima dėvėti baltos spalvos marškinėlius, marškinius, palaidines.

**III SKYRIUS**

**PROGIMNAZIJOS MOKINIŲ UNIFORMOS DĖVĖJIMO TVARKA**

5. Ugdymo proceso metu visi mokiniai privalo kasdien vilkėti tvarkingą, švarią mokyklinę uniformą.

6. Mokiniai privalo dėvėti mokyklinę uniformą (švarką, sarafaną, liemenę) dalyvaudami progimnazijos šventėse, atstovaudami progimnazijai oficialiuose renginiuose (olimpiadose, konkursuose, šventėse, susitikimuose ir pan.) mieste, rajone ar respublikoje, jei kitaip nenurodo klasės vadovas ar mokyklos administracijos atstovas.

7. Mokyklinės uniformos vidinėje pusėje rekomenduojama pažymėti mokinio vardą ar skiriamąjį simbolį ir klasę.

8. Per fizinio ugdymo pamokas dėvima sportinė apranga, technologijų pamokose ryšima prijuostė ar vilkimas darbo chalatas, šokio pamokose dėvima bendru klasės susitarimu priimta šokio apranga, jei mokytojas nenurodė kitaip.

9. Mokiniui uniformą dėvėti neprivalu:

9.1. per neformaliojo švietimo užsiėmimus;

9.2. išvykose/ ekskursijoje, jeigu dėvėti mokyklinę uniformą nenurodo išvykos/ ekskursijos vadovas dėl ekskursijos metu vykstančių susitikimų ar renginių;

9.3. judėjimo negalią ar fizinių sužalojimų turintiems mokiniams, gavus administracijos sutikimą;

9.4. pradinių kasių mokiniams tą dieną, kai vyksta į baseiną (plaukimo pamokas);

9.5. progimnazijos administracijos paskelbtomis netradicinio ugdymo dienomis.

10. Karštuoju metų laiku, atsižvelgiant į oro sąlygas ir temperatūrą, galima nedėvėti mokyklinės uniformos švarko, džemperio, liemenės. Tuo metu dėvimi tik šviesiai mėlynos spalvos „polo“ marškinėliai.

11. Leidimas nustatytą dieną nedėvėti mokyklinės uniformos skelbiamas elektroniniame dienyne TAMO.

12. Draudžiama su uniforminiu švarku, džemperiu, liemene, „polo“ marškinėliais dėvėti sportines kelnes (sportinę aprangą), šlepetes.

**IV SKYRIUS**

**PROGIMNAZIJOS MOKINIŲ UNIFORMOS ĮSIGIJIMO SĄLYGOS**

13. Mokyklinė uniforma įsigyjama mokinių tėvų (globėjų, rūpintojų) lėšomis.

14. Progimnazijos uniformą galima užsisakyti siuvimo įmonėje arba įsigyti tokio pat modelio bet kurioje siuvimo paslaugas teikiančioje įmonėje ar drabužių parduotuvėje.

15. Progimnazijos emblemą galima įsigyti progimnazijos raštinėje.

16. Išaugtą arba nereikalingą, bet dar dėvėti tinkamą uniformą galima parduoti ar padovanoti kitiems progimnazijos mokiniams progimnazijos organizuojamose mugėse mokslo metų pradžioje ir/ar pabaigoje.

**V SKYRIUS**

**PROGIMNAZIJOS UNIFORMOS DĖVĖJIMO PRIEŽIŪRA, SKATINIMAS**

17. Už mokyklinių uniformų dėvėjimo tvarkos laikymąsi atsakingi mokiniai, mokinių tėvai.

18. Progimnazijos mokytojai, klasių vadovai, administracijos darbuotojai kontroliuoja, ar mokiniai dėvi uniformą. Administracija gali organizuoti periodinius uniformų dėvėjimo patikrinimus.

19. Mokinį, kasdien vilkintį mokyklinę uniformą, klasės vadovas paskatina žodiniu pagyrimu, padėkoja mokinio tėvams (globėjams, rūpintojams).

**VI SKYRIUS**

**MOKINIŲ DRAUSMINIMAS**

 20. Mokiniams, pažeidusiems progimnazijos uniformos dėvėjimo tvarką, yra taikomos šios drausminimo priemonės:

 20.1. mokytojas, pastebėjęs mokinį be mokyklinės uniformos, išsiaiškina priežastis, pasikalba su mokiniu;

20.2. situacijai pasikartojus, mokytojas rašo pastabą TAMO dienyne ir informuoja klasės vadovą apie mokinio uniformos nedėvėjimą;

 20.3. už ilgesnį uniformos dėvėjimo taisyklių nesilaikymą mokinys su tėvais dalyvauja pokalbyje su klasės vadovu, socialiniu pedagogu;

20.4. jeigu mokinys piktybiškai pažeidinėja mokyklinės uniformos dėvėjimo tvarkos taisykles, jo elgesys yra svarstomas Vaiko gerovės komisijos posėdyje dalyvaujant tėvams (globėjams, rūpintojams).

**VII SKYRIUS**

**BAIGIAMOSIOS NUOSTATOS**

21. Su mokinių uniformos dėvėjimo tvarkos aprašu 1–4 klasių mokytojai mokinius supažindina žodžiu, o 5–8 klasių mokinius klasių vadovai supažindina pasirašytinai (1 priedas, kuris saugomas Mokinių asmens bylų aplanke) kiekvienais mokslo metais rugsėjo pirmą–antrą savaitę arba mokiniui atvykus mokytis; apie šią tvarką informuoja mokinių tėvus (globėjus, rūpintojus) elektroniniu dienynu/ mokinių tėvų susirinkimo metu.

22. Progimnazijos mokinių uniformos dėvėjimo tvarkos aprašo laikymąsi nuolat stebi progimnazijos administracijos atstovai, klasių vadovai, mokytojai.

23. Šis Aprašas skelbiamas mokyklos internetinėje svetainėje.

24. Apraše nepaminėti ir nenumatyti probleminiai atvejai sprendžiami progimnazi-

jos administracijos ir suinteresuotų asmenų (mokinių, jų tėvų (globėjų, rūpintojų), mokytojų, klasės vadovų ir kt.) bendru sutarimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gargždų „Kranto“ progimnazijos mokinių

uniformos dėvėjimo tvarkos aprašo

1 priedas

**Su Gargždų ,,Kranto“ progimnazijos mokinių uniformos dėvėjimo tvarkos aprašu susipažinau:**

|  |  |  |  |
| --- | --- | --- | --- |
| Eilės Nr. | Mokinio vardas, pavardė | Klasė | Data |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |
| 16. |  |  |  |
| 17. |  |  |  |
| 18. |  |  |  |
| 19. |  |  |  |
| 20. |  |  |  |
| 21. |  |  |  |
| 22. |  |  |  |
| 23. |  |  |  |
| 24. |  |  |  |
| 25. |  |  |  |
| 26. |  |  |  |
| 27. |  |  |  |
| 28. |  |  |  |
| 29. |  |  |  |
| 30. |  |  |  |